179. ΑΠΟΦΑΣΗ ΥΦΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝΔΗΜΟΣΙΑΣ ΤΑΞΗΣ Αριθ.45881 της 3-29 Σεπτ.2004 (ΦΕΚ Β΄1479) Καθορισμός διαδικασίας είσπραξης προστίμων από παραβάσεις του Κώδικα Οδικής Κυκλοφορίας και απόδοσής τους στους δικαιούχους Δήμους και Κοινότητες.  Έχοντας υπόψη: 1. Τις διατάξεις του άρθρου 28 «είσπραξη προστίμων παραβάσεων Κώδικα Οδικής Κυκλοφορίας» του Ν.3220/2004 «Μέτρα αναπτυξιακής και κοινωνικής πολιτικής - αντικειμενικοποίηση του φορολογικού ελέγχου και άλλες διατάξεις» (ΦΕΚ 15/Α/28.1.2004). 2. Τις διατάξεις του άρθρου 31 του Ν. 2130/1993 «Τροποποίηση και συμπλήρωση διατάξεων της περιφερειακής διοίκησης, του κώδικα της Ελληνικής Ιθαγένειας, του δημοτικού και κοινοτικού κώδικα, των διατάξεων για τις προσόδους των οργανισμών τοπικής αυτοδιοίκησης και άλλες διατάξεις» (ΦΕΚ 62/Α/23.4.1993). 3. Τις διατάξεις της παραγράφου 4 του άρθρου 106 του Ν.2362/1995 «Περί Δημόσιου Λογιστικού, ελέγχου των δαπανών του Κράτους και άλλες διατάξεις» (ΦΕΚ 247/Α/27.11.1995). 4. Τις διατάξεις του άρθρου 27 του Ν. 3202/2003 (ΦΕΚ 284/Α/11.12.2003). 5. Τις διατάξεις του Ν. 2696/1999 «Κύρωση του Κώδικα Οδικής Κυκλοφορίας» (ΦΕΚ 57/Α/23.3.1999), όπως ισχύει. 6. Την αριθμ. ΔΙΔΚ/Φ.1/2/6139/23.3.2004 Κοινή Απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης, σχετικά με την ανάθεση αρμοδιοτήτων στους Υφυπουργούς ΕΣ.Δ.Δ.καιΑ.  7. Την αριθμ. 14650/Δ10Ε85/17.3.2004 Κοινή απόφαση του Πρωθυπουργού και του Υπουργού Οικονομίας και Οικονομικών, σχετικά με την ανάθεση αρμοδιοτήτων στους Υφυπουργούς Οικονομίας και Οικονομικών. 8. Την αριθμ. 18674/4176/29.3.2004 Κοινή Απόφαση του Πρωθυπουργού και του Υπουργού Μεταφορών και Επικοινωνιών, σχετικά με την ανάθεση αρμοδιοτήτων στον Υφυπουργό Μεταφορών και Επικοινωνιών.  Σελ. 262,96556 Τεύχος -Σελ.  9. Την αριθμ. 7004/3/39/15.3.2004 Κοινή Απόφαση του Πρωθυπουργού και του Υπουργού Δημόσιας Τάξης «Ανάθεση αρμοδιοτήτων στον Υφυπουργό Δημόσιας Τάξης Χρήστο Μαρκογιαννάκη». 10. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αντίθετα επέρχεται σημαντική εξοικονόμηση πόρων και ανθρώπινου δυναμικού, ενώ επιτυγχάνεται βελτίωση της εξυπηρέτησης των πολιτών, αποφασίζουμε: Αναθέτουμε στον Οργανισμό των Ελληνικών Ταχυδρομείων (ΕΛ.ΤΑ) την είσπραξη των προστίμων που βεβαιώνονται από όργανα της Ελληνικής Αστυνομίας για παραβάσεις των διατάξεων του Κώδικα Οδικής Κυκλοφορίας (Ν. 2696/1999 - ΦΕΚ 57/Α/23.3.1999), όπως κάθε φορά ισχύει. Τα συγκεκριμένα πρόστιμα μπορεί επίσης να εισπράττονται απευθείας από τις ταμειακές υπηρεσίες των δήμων και κοινοτήτων, στα διοικητικά όρια των οποίων διαπιστώθηκαν οι παραβάσεις.  Η ανάθεση στα ΕΛ.ΤΑ της είσπραξης των προστίμων που επιβάλλονται για παραβάσεις των διατάξεων του Κώδικα Οδικής Κυκλοφορίας (Κ.Ο.Κ) διέπεται από τους ακόλουθους όρους και προδιαγραφές. 21.Ε.ι.179 Κώδικας Οδικής Κυκλοφορίας 